ASUU ta dakatar da yajin aiki - AREWA.ng - Nigeria news.
Kungiyar malaman jami’o’in Najeriya ta tsayar da yajin aikin watanni uku da ta shafe ta na yi.
Farfesa Muhammad Muttaka Usman, ma’ajin kungiyar ta ASUU, kuma malami a jami’ar Ahmadu Bello da ke Zaria, ya shaida wa BBC cewa, bayan tattaunawa da dama da kungiyar ta sha yi da gwamnati, yanzu gwamnatin ta amince da biya musu bukatunsu.
Farfesa Muhammad Muttaka Usman, ya ce zuwa Litinin 11 ga watan Fabrairu 2019, kowa a karkashin kungiyar zao koma bakin aiki, sannan kuma za a bude jami’oi na kasa.
Ita dai kungiyar ta ASUU, ta jima tana kai ruwa rana da gwamnati a kan bukatunta na neman a inganta yanayin aiki da kuma jami’oin abinda sau da dama ke haifar da yajin aikin wanda ake ganin yana matukar rage ingancin karatu a jami’oin kasar.
Kungiyar ta zargi gwamnatin Najeriya da gaza aiwatar da yarjejeniyar da suka kulla a baya game da yadda za a inganta yanayin aiki a jami’o’in, da kuma rashin biyan mambobinta kudaden alawus da wasu sauran bukatunta.
Related Topics:ASUUNigerian universities
BREAKING: ASUU calls off strike but cautions govt it’s not over yet